นิกเกอิปิดเช้าพุ่ง 140.89 จุด ตามทิศทางหุ้นสหรัฐ,ยุโรป
ดัชนีนิกเกอิตลาดหุ้นโตเกียวปิดภาคเช้าพุ่งขึ้นในวันนี้ โดยบรรยากาศการซื้อขายได้รับแรงหนุนจากการพุ่งขึ้นของตลาดหุ้นสหรัฐและยุโรปเมื่อคืนนี้ รวมทั้งการคาดการณ์ที่ว่า ธนาคารกลางสหรัฐ (เฟด) จะตรึงอัตราดอกเบี้ยที่ระดับต่ำต่อไปอีกระยะหนึ่ง หลังจากเฟดเปิดเผยรายงานการประชุมประจำวันที่ 16-17 ก.ย.เมื่อวานนี้ ทั้งนี้ดัชนีนิกเกอิปิดภาคเช้าพุ่งขึ้น 140.89 จุด หรือ 0.78% แตะที่ 18,282.06 จุด
9 ต.ค. 2558

สำนักข่าวเกียวโดรายงานว่า ดัชนีนิกเกอิตลาดหุ้นโตเกียวปิดภาคเช้าพุ่งขึ้นในวันนี้ โดยบรรยากาศการซื้อขายได้รับแรงหนุนจากการพุ่งขึ้นของตลาดหุ้นสหรัฐและยุโรปเมื่อคืนนี้ รวมทั้งการคาดการณ์ที่ว่า ธนาคารกลางสหรัฐ (เฟด) จะตรึงอัตราดอกเบี้ยที่ระดับต่ำต่อไปอีกระยะหนึ่ง หลังจากเฟดเปิดเผยรายงานการประชุมประจำวันที่ 16-17 ก.ย.เมื่อวานนี้ ทั้งนี้ดัชนีนิกเกอิปิดภาคเช้าพุ่งขึ้น 140.89 จุด หรือ 0.78% แตะที่ 18,282.06 จุด
ตลาดหุ้นโตเกียวปรับตัวขึ้นตามตลาดหุ้นสหรัฐและยุโรป หลังจากรายงานการประชุมประจำวันที่ 16-17 ก.ย.ของเฟดส่งสัญญาณว่า คณะกรรมการกำหนดนโยบายการเงินของเฟดตัดสินใจเลื่อนการปรับขึ้นอัตราดอกเบี้ยออกไป ท่ามกลางความวิตกกังวลเกี่ยวกับการชะลอตัวของเศรษฐกิจทั่วโลก
อย่างไรก็ตาม ดัชนีนิกเกอิปรับตัวขึ้นในกรอบที่จำกัด ก่อนที่จะถึงวันหยุดยาว 3 วันในญี่ปุ่น และเนื่องจากตลาดขาดปัจจัยใหม่ๆเข้ามากระตุ้นในระยะนี้
หุ้นกลุ่มน้ำมันพุ่งขึ้น หลังจากเมื่อคืนนี้สัญญาน้ำมันดิบตลาดนิวยอร์กปรับตัวขึ้นเหนือระดับ 50 ดอลลาร์/บาร์เรลเป็นครั้งแรกนับตั้งแต่ช่วงปลายเดือนก.ค. โดยหุ้นอินเพ็กซ์ ซึ่งเป็นบริษัทสำรวจน้ำมัน พุ่งขึ้น 2.8% และหุ้นเจเอ็กซ์ โฮลดิงส์ ปรับขึ้น 2.9%
 
 